lflage/wiki-talks huggingface dataset:
Keskustelu:Lapin vaakuna

message: Voiko teosta Suomen kuntavaakunat käyttää tässä lähteenä, koska sen lähdeluettelossa on mainittu Wikipedia (Wikipedia:Medianäkyvyys/Wikipedia lähteenä#2013)? --Raksa123 (keskustelu) 15. kesäkuuta 2019 kello 18.49 (EEST)
thread_title: Wikipedia lähteenä
Keskustelu:Woodstock

message: Vastauksena muokkauskommenttiin tuotot ja kulut on parempi kuin tulot ja menot. --Hartz (keskustelu) 16. kesäkuuta 2019 kello 13.51 (EEST)

message: Ehdotan artikkelia hyväksi artikkeliksi. Se on kohtalaisen laaja ja perustuu kirjalähteisiin. Arvioinnin aikana tätä voidaan vielä kehittää, joskaan minulla ei taida kaikkia noita kirjoja enää olla saatavillani. Tämä on ensimmäinen laatuarvioinnin kautta hyväksi ehdotettu artikkeli. Arvioijat voivat kannattaa artikkelia valintansa mukaan hyväksi tai lupaavaksi, tai ei kummaksikaan. Arvioinnille voidaan antaa riittävästi aikaa. --Savir (keskustelu) 10. kesäkuuta 2020 kello 18.21 (EEST)
replies: text: Kannatan hyväksi.  –AinScept (keskustelu) 12. kesäkuuta 2020 kello 20.26 (EEST)

text: Varsin kattava. Sellainen epäselvyys osui silmään, että Wallkillissä joku lautakunta torjui festivaalin järjestämisen. Mikä lautakunta? Kunnallinen? --PtG (keskustelu) 19. kesäkuuta 2020 kello 19.29 (EEST)
replies: text: :Lähteen mukaan se oli "The Wallkill Zoning Board of Appeals". Onko tuo sitten suomeksi ehkä jotain "Wallkillin kaavoitusvalituslautakunta"? --Savir (keskustelu) 19. kesäkuuta 2020 kello 19.39 (EEST)
replies: text: ::Tutkin asiaa nopeasti netistä, ja tuo on ilmeisesti varsin yleinen kunnallinen elin Yhdysvalloissa. Ei vain valitusasioita varten vaan käsittelee ilmeisesti myös pyyntöjä poiketa kaavasta. En varsinaisesti tiedä, mikä olisi paras suomennos, mutta ehdotuksesi on varmaan aikalähellä totuutta. --PtG (keskustelu) 19. kesäkuuta 2020 kello 22.07 (EEST)
replies: text: :::Laitoin ylläolevan käännöksen artikkeliin, kai se on selkein mahdollinen nimitys. --Savir (keskustelu) 3. heinäkuuta 2020 kello 17.25 (EEST)
replies: text: ::::Juu,  Hyväksi --PtG (keskustelu) 8. heinäkuuta 2020 kello 22.50 (EEST)
replies: text: :::::Kannatan ja merkitsen hyväksi.--Arla 9. heinäkuuta 2020 kello 13.17 (EEST)
</div>
thread_title:  Laatuarviointi
Keskustelu:Sound of Music (musikaali)

message: Onko koodi nyt oikein? Ei ole. Putsari (keskustelu) 16. kesäkuuta 2019 kello 15.20 (EEST)
replies: text: Kävin korjaamasa yhden lähteistä josta puutui ohje tiedon löytmiseen. Siinä pistä puutui ohje tiedolöytymiseen oikea malinen olisi ollut 404 siasata Lähde tarkemmin maline--Superkissan (keskustelu) 16. kesäkuuta 2019 kello 16.13 (EEST)
thread_title:  Lähteet rikki
Keskustelu:Swami Satchidananda

message: Mistähän tällainen nimimuoto "Sri Swatchidananda" on otettu? Muistaako kirjoittaja? Artikkelin ainoa lähde on jo kuollut, mutta sen otsikossakin nimi on ihan eri tavalla kirjoitettu. --Savir (keskustelu) 16. kesäkuuta 2019 kello 22.09 (EEST)
replies: text: Se oli punainen linkki sivulla Gibraltar,, jonka lähde oli tämä.  --Tappinen (keskustelu) 16. kesäkuuta 2019 kello 22.28 (EEST)
replies: text: : Tuo toinen muoto on taas edelleen mm. yogavillen sivuilla. --Tappinen (keskustelu) 16. kesäkuuta 2019 kello 22.29 (EEST)
replies: text: :: Tuolla Gibraltar-sivulla oleva nimi on varmaankin väärin kirjoitettu. Yogavillen sivulla on nimimuoto "Sri Swami Satchidananda". Siinä "Sri" tarkoittaa herraa ja on ehkä turha pitää mukana. Ehkä paras nimimuoto olisi "Swami Satchidananda", sillä se saattaa olla yleisimmin käytetty. --Savir (keskustelu) 16. kesäkuuta 2019 kello 22.36 (EEST)
replies: text: :::Gibraltar-sivun muoto on lähteen mukainen, mutta sielläkin voi olla virhe. --Tappinen (keskustelu) 17. kesäkuuta 2019 kello 06.51 (EEST)
thread_title:  Artikkelin nimi?
Keskustelu:Kyyhkylä

message: Nykyisellään jossainmäärin mainosmainen artikkeli on sivuuttanut Kyyhkylän aiemman, mm. rautakautisen historian. Artikkelin painotusta olisi mielestäni muutettava yleisempään, aluetta ja historiaa esilletuovaan suuntaan, lähteistystä huomattavasti monipuolistettava ja hotelli/kuntoutuskeskuksen palvelujen esittelyä vähennettävä. Yritysten palveluluettelo tai eri ei-historiallisten rakennusten toiminnan esittely ei kuulu tietosanakirjaan. Kyyhkylässä on sijainnut Savon vanhin kalmisto (esim. Finlandia: Otavan iso maammekirja, osa 5, s. 335 ja 338: Kyyhyylän kalmisto on "huomattava" muinaisjäännös). Kyyhkylä ei siis ole vain myöhempi kartano ja sen seuraaja (kuntoutussairaala yms.). Kansalaisen Karttapaikkakin kertoo paitsi alueella sijaitsevasta kuntoutussairaalasta, myös muinaishaudasta. Ainakin yksi rautakautisista kalmistoista on entisöity (per Muinainen Mikkeli). Vaikka usealla muulla Mikkelin vanhoista kalmistoista on myös muistomerkki muistolaattoineen, Kyyhkylässä sellaista ei ilmeisesti ainakaan vielä ole. Kyyhkylä kuuluu osana laajempaan kansallisesti merkittävän kulttuurimpäräistön (RKY) alueeseen. --Paju (keskustelu) 17. kesäkuuta 2019 kello 23.37 ja 18. kesäkuuta 14.32 (EEST)
thread_title: Kyyhkylä-artikkelin sisältö, uupuu Kyyhkylän kuvaus ennen kartanoa
Keskustelu:Kim Jong-hyun (laulaja)

message: Artikkelissa on monia kirjoitusvirheitä kuten "julkkisia" (julkkiksia), "konsertteissaan" (konserteissaan) ja "musiikki esityksissä" (musiikkiesityksissä). Joidenkin lauseiden sanajärjestyksessä olisi parantamisen varaa. Valdemalde (keskustelu) 18. kesäkuuta 2019 kello 02.46 (EEST)
replies: text: Korjasin muutaman, jatka vaikka sinä. Suurempi ongelma on viitteiden kääntämättömyys ja toimimattomuus. -Ochs (keskustelu) 18. kesäkuuta 2019 kello 10.08 (EEST)
thread_title: Kieliasu
Keskustelu:Gaby Hoffmann

message: Ehdotan lupaavaksi artikkeliksiAccept-Finland (keskustelu) 18. kesäkuuta 2019 kello 09.18 (EEST)
replies: text: Miksei. Syntymäajalle ei taida löytyä lähteellistä tietoa, vai? --Höyhens (keskustelu) 19. kesäkuuta 2019 kello 10.06 (EEST)
replies: text: : Ei ole löytynyt syntymäaikaa lähteistä. Accept-Finland (keskustelu) 19. kesäkuuta 2019 kello 19.38 (EEST)

text: Käy. --PtG (keskustelu) 21. kesäkuuta 2019 kello 21.03 (EEST)

text: Kannatan. --Sblöbö (keskustelu) 21. kesäkuuta 2019 kello 22.02 (EEST)
Ehdottajan lisäksi kolme puoltoääntä noin viikon aikana. Arkistoin ja merkkaan. Accept-Finland (keskustelu) 24. kesäkuuta 2019 kello 08.40 (EEST)
</div>
thread_title: Lupaava artikkeli -ehdotus
Keskustelu:Iris Rauskala

message: Artikkelin nimeen on näköjään lisätty toinen etunimi Eliisa. Yleensähän artikkelin nimen tulee olla sellainen, jolla aiheeseen viitataan suomen yleiskielessä. Artikkeliin on merkitty neljä lähdettä, joista yksi suomenkielinen: siinä nimi on Iris Rauskala eikä Eliisaa mainita lainkaan. Muuten suomenkielistä käyttöä voidaan alustavasti haarukoida kuukkelista. Yle tuntuu kirjoittavan Iris Rauskalasta ilman Eliisaa ( 3940 tulosta,  ei tuloksia). Samansuuntaista on kuukkelilla hakien suomenkielisillä sivuilla yleensäkin  . Näillä tiedoin artikkeli siirrettäneen takaisin nimelle Iris Rauskala, ellei jostain ilmaannu perusteltua syytä muuhun. --Jmk (keskustelu) 18. kesäkuuta 2019 kello 11.55 (EEST)
replies: text: Sammaa mieltä, niinhän sen tietenkin tulisi olla käytännön mukaan. Samoin on Itävallassa, nimi on Iris Rauskala hallituksen esittelysivulla ja ministerin omalla virallisella potrettisivulla.  ¬Antilope 18. kesäkuuta 2019 kello 12.59 (EEST)

text: Artikkelin sivuhistoriassa on viittaus Itävallan parlamentin sivuun, jossa nimen edessä on tittelilyhenteet "Mag. Dr." Hän on siis yhtä aikaa maisteri ja tohtori eli molemmat oppiarvot mainitaan, mikä on myös erilainen käytäntö, kuin mihin Suomessa on totuttu. Vaikea sanoa, onko lähdesivulla mainittu otsikko muka jonkinlainen nimen perusmuoto vai onko siihen pikemminkin kerätty liikaa informaatiota. Tosin Suomessakin on alkanut näkyä nimitysuutisissa, että ihminen on oikeustieteen kandidaatti ja lisensiaatti yhtä aikaa. Sivistys joko lisääntyy tai vähenee. Voihan olla, että informaation kerääjä ei oikein tiedä, mitä tekee, ja niinpä hän panee varmuuden vuoksi kaikki munat samaan koriin. --Pxos (keskustelu) 18. kesäkuuta 2019 kello 13.08 (EEST) Lisäys: Siirtäjä tosiaan yhteenvedossa pyysi kiinnittämään huomiota myös parlamentin sivulla olevaan huomautukseen. Siellä sanotaan, että kaikki tiedot on saatu henkilöltä itseltään ja että parlamentin kanslia ei saa mitään muuttaa. On sitten kysymys, koskeeko tuo otsikkoa. Olen vuorenvarma, että sivistynyt ihminen, joka on suorittanut tohtorin tutkinnon ja saanut tohtorin arvon, tietää aivan hyvin, että ei ole enää maisteri ja että molempien oppiarvojen käyttäminen saisi aikaan hullunkurisen ja peräti nolon vaikutelman. Luulen, että Rauskala on pyynnöstä toimittanut kanslian haluamat tiedot (nimi, koulutus, ammatit) ja sitten joku kesätyöntekijä ei ole oikein tiennyt, mitä niillä pitää tehdä, semminkin kuin nimi on epäsaksalainen. On sitten varmuuden vuoksi pantu maisterinna-tohtorinna Etunimi Jokanimi Sukunimi. --Pxos (keskustelu) 18. kesäkuuta 2019 kello 13.23 (EEST)
thread_title: Eliisa vai ei?
Keskustelu:Richard Pervo

message: Voisiko lisätä maininnan, että Pervon tuomion jälkeen kirjoitettiin "suitable name". Kirjoitti: 21.6.2019 kello 03.00‎ 109.240.13.141 (allekirjoituksen lisäys--Huhdanjo (keskustelu) 30. elokuuta 2019 kello 11.44 (EEST))

message: Artikkeli henkilöstä ilmeisesti lisätty vain tämän suomalaisittain koululaishumoristisen nimen vuoksi (lausutaan [aivan pervo]). Suomessahan rikoksentekijän nimeä ei kai olisi edes julkaistu. Rangaistus on kärsitty ja tuntematon teologi on jo poistunut keskuudestamme. Jälkimmäistä ehdotan myös tälle artikkelille. Kotivalo (keskustelu) 28. tammikuuta 2022 kello 06.40 (EET)
replies: text: Kannatan poistamista, vaikka teknisesti merkittävyys onkin olemassa. Iivarius (keskustelu) 28. tammikuuta 2022 kello 10.27 (EET)

text: Ei ole päässyt syksyn säveleen suomessa, toisin kuin Cyrus Vance.--Urjanhai (keskustelu) 28. tammikuuta 2022 kello 11.41 (EET)

text: Kysymys kuuluu, onko henkilö raamatuntutkijana wikimerkittävä. En tiedä mutta voi olla. --Höyhens (keskustelu) 30. tammikuuta 2022 kello 14.36 (EET)

text: Näyttää yhtä lapselliselta kuin ujuttaa graduunsa ainakin kerran maininta 'per se', niitä riittää joka yliopistossa.--109.240.9.133 30. tammikuuta 2022 kello 21.58 (EET)

text: Suomalaiset professorit ovat ainakin automaattisesti merkittäviä (muualla maailmassa professorius ei välttämättä ole aivan samantyylinen asia, Minnesotan yliopisto ei toki ole mikään pilipalilaitos). Kirjoittanut useita kirjoja, ja hänestä on kirjoitettu Mohr Siebeckin (ilmeisen arvostettu akateeminen julkaisija) julkaisema juhlakirja. Käännösartikkelit ikävä kyllä sallitaan yleisesti, eikä koululaishuumori ole ollut aiemminkaan poistoperuste. Väittäisin, että on wikimerkittävä raamatuntutkijana, joten vastustan poistoa. --PtG (keskustelu) 31. tammikuuta 2022 kello 07.55 (EET)
replies: text: :Nimen humoristisuus ei voi olla poistoperuste. Taipuisin säilyttämään tämän, niinkuin monet Paska sukunimiset. -- Cimon Avaro 31. tammikuuta 2022 kello 16.08 (EET)

text: :Jostain muistan lukeneeni, että ranskassa "professori" voi tarkoittaa myös lukion opettajaa, mutta en tiedä, onko näin myös englanninkielisissä maissa tai USA:ssa. Vähän hassu valikointiperuste luotaville artikkeleille on hassu nimi. Silloin jos artikkelit ovat sisällöiltään onnettomia, niitä voisi hyvin poistaakin. Tämä lienee nyt tilansa puolesta rajatapaus.--Urjanhai (keskustelu) 4. toukokuuta 2022 kello 16.21 (EEST)

text: Ainakaan nimen takia artikkelia ei pidä poistaa. 86.114.243.208 12. kesäkuuta 2022 kello 02.12 (EEST)
</div>
thread_title: Merkittävyys
Keskustelu:Black Diamond Cheerleaders

message: Tavallinen Kymenlaaksolainen kilpacheerleadingseura jolla ei ole merkitävää menstystä--Superkissan (keskustelu) 21. kesäkuuta 2019 kello 23.32 (EEST)
Minusta voisi kyllä säilyttääkin. Tämä on iso ala. -- Cimon Avaro 25. kesäkuuta 2019 kello 13.02 (EEST)
Ei merkittävyyttä osoittavia ulkopuolisia (tai yhtään mitään) lähteitä eli käytäntöjenmukaisesti poistettava. --MiPe (wikinät) 25. kesäkuuta 2019 kello 15.23 (EEST)
Annoin lisäaikaa merkittävyyskeskustelulle, koska se kirjoitettiin kokonaan uusiksi, lähteiden kera. -- Cimon Avaro 25. kesäkuuta 2019 kello 16.26 (EEST)
replies: text: Käsitelty toimituksellisesti uskottavissa lähteissä - laajasti jos ei huomattavan laajasti. Ja pääaiheena eli ei joutunut lähteitä hakemaan. Artikkeli on nyt suppea, kun poistin tarpeettomia joukkueluetteloita, mutta aihe voi olla merkittävä. Urheiluseurojen merkittävyyttä koskevat suuntaviivat tarjoavat vähän apua. Paikallisen seuran sijaan luokittelisin lähteen perusteella alueellisesti merkittäväksi. Sarjatasoa, joka vain yksi kriteeri, vaikea määritellä lajikulttuuria tuntematta. Teuvan Pallo katsottu aiemmin merkittäväksi kauan sitten, joten rima ei kovin korkealla. Alueellisen merkityksen perusteella pikemminkin säilytettävä.Matthäus Gehägeberg (keskustelu) 25. kesäkuuta 2019 kello 16.32 (EEST)
thread_title:  Merkitävyys
Keskustelu:Cybercom Finland

message: Nopealla haulla en löytänyt ulkoisia lähteitä--Superkissan (keskustelu) 21. kesäkuuta 2019 kello 23.44 (EEST)
replies: text: Vähintään niin, että viidessä maasssa toimiva, 1300 työntekijän emoyritys on merkittävä. Jos Suomen tytäryhtiöstä ei saada artikkelia aikaan, tai jos se katsotaan sinänsä epämerkittäväksi, voidaan artikkeli siirtä emoyhtiön nimelle. Iivarius (keskustelu) 23. kesäkuuta 2019 kello 02.39 (EEST)

text: Lähteitä löytyy: Yle, Tivi, TS ja HS -> merkittävä.Jjanhone (keskustelu) 25. kesäkuuta 2019 kello 12.46 (EEST)
thread_title:  Merkitävyys
Keskustelu:Tyko Tarponen

message: Tarposen syntymä- ja kuolinajasta on epäselvyyttä. Kansallisbiografiassa (ja Biografiasammossa) on eri ajat kuin muissa lähteissä. Helsingin sanomien muistokirjoitus (arkisto HS 14.8.1984 s. 11) kertoo samat ajat mitkä oli muutettu edellisen muokkaajan toimesta mutta mitkä itse peruin. Kuitenkin nyt löytyi siis toinen lähde ja todennäköisesti Kuka kukin on -artikkelissakin on tämä sukulaisten Geniin kirjaama syntymäaika (KKO 1978 viittaus). Kuten myös kuolinilmoituksessa HS 12.8.1984 s. 4. Peruutan oman muokkaukseni. --Luomalainen (keskustelu) 22. kesäkuuta 2019 kello 08.29 (EEST)
Toisen avioliiton solmimisen vuoden voi vahvista Kuka kukin on 1974 teoksesta jos sellainen löytyy mutta en muuta sitä Geni-lähteen perusteella. --Luomalainen (keskustelu) 22. kesäkuuta 2019 kello 08.33 (EEST)
thread_title:  Syntymä- ja kuolinaika
Keskustelu:Lapuan vaakuna

message: Oliko vaakunalla samanlainen edeltäjä, niin kuin esim. IKL:n ja Lapuan liikkeen tunnuksissa olevia kuvia? Kaihsu (keskustelu) 22. kesäkuuta 2019 kello 21.58 (EEST)
thread_title:  Edeltäjä?
Keskustelu mallineesta:Elokuvasitaatti

message: Mulle tulee tästä mieleen elokuvassa oleva lausahdus, jota siteerataan. Olisiko tälle parempi nimi esim. "videositaatti", kun vastaavasti on ? Malline on nyt käytössä yhdessä tiedostossa, eikä sekään klippi ole elokuvasta. -kyykaarme (keskustelu) 23. kesäkuuta 2019 kello 00.08 (EEST)
thread_title:  Mallineen nimi
Keskustelu:Laverne Cox

message: IMDb sanoo: "Born May 29, 1972 in Mobile, Alabama, USA". Englanninkielinen wiki on kaksoisveljen iästä samaa mieltä. Mutta tässä artikkelissa Lavernen väitetään olevan paljon nuorempi. --El Rayno (keskustelu) 23. kesäkuuta 2019 kello 03.01 (EEST)
thread_title:  Ikä
Keskustelu:Udo Dirkschneider

message: Ehdotan lupaavaksi artikkeliksi Accept-Finland (keskustelu) 24. kesäkuuta 2019 kello 08.31 (EEST)
replies: text: Yksityiselämästä ei ole mitään. Ilmeisesti hänellä on ainakin poikalapsi. Voisi mainita myös onko avioitunut. --Hartz (keskustelu) 24. kesäkuuta 2019 kello 18.50 (EEST)
replies: text: : Totta, poika jopa soittaa nykyään isänsä yhtyeessä. Pitääpäs kaivella lähteitä ja täydentää. Accept-Finland (keskustelu) 24. kesäkuuta 2019 kello 20.17 (EEST)
replies: text: :: Yksityiselmästä on melko vaikea löytää tarkempia tietoa. Lisäsin sen, mitä löysin. Kieliasua saa mielellään korjata (tässäkin osassa). Accept-Finland (keskustelu) 24. kesäkuuta 2019 kello 21.12 (EEST)

text: Sisältänee perusasiat.  J.K Nakkila (keskustelu) 2. heinäkuuta 2019 kello 07.36 (EEST)

text: Tein kielenhuoltoa. Kannatan. Mielestäni yksityiselämästä on ihan riittävästi tietoa, kun otetaan huomioon, ettei kyseessä kuitenkaan ole mikään paparazzien jahtaama Hollywood-stara. --Sblöbö (keskustelu) 2. heinäkuuta 2019 kello 20.36 (EEST)

text: Kannatetaan. --Styroks (keskustelu) 2. heinäkuuta 2019 kello 23.53 (EEST)
Ilmeisesti kannatusta. Arkistoin. J.K Nakkila (keskustelu) 3. heinäkuuta 2019 kello 07.37 (EEST)
</div>
thread_title:  Lupaava artikkeli ehdotus
Keskustelu:Vesijärvi (Päijät-Häme)

message: Luvut Onnettomuudet ja Satamat voisi asiasta tietävä kirjoittaa muun tekstin sekaan proosana. Näyttäisi paremmalta.--J Hokkanen (keskustelu) 25. kesäkuuta 2019 kello 12.51 (EEST)
thread_title:  Jatkokehittelyä
Keskustelu:Eero Mäkinen (vuorineuvos)

message: Poliitikko taitaa olla vähän epätarkka täsmenne. Luultavasti on enemmän tunnettu ja tehnyt pidemmän ja luultavasti merkittävä'mmän uran Outokummun johtajana. Kansallisbiografiassakin taitaa olla määreenä vuorineuvos, joka viittaa näistä ansioista annettuun arvonimeen.--Urjanhai (keskustelu) 25. kesäkuuta 2019 kello 21.42 (EEST)
thread_title: Täsmenne
Keskustelu:Lapsiavioliitto

message: Kyseenalaistin nyt neutraalisuuden näin virallisesti. Artikkeli on kirjoitettu näkökulmasta, jonka mukaan lapsiavioliitot ovat negatiivisia. Kaikeista pitäisi löytää jotain hyvääkin. Maailmassa lapsiavioliittojen kannatus on aika korkea, jota voi olla vaikea nähdä Suomesta käsin. Mietitään nyt vaikka intialaisia, pakistanilaisia, iranilaisia jne. --Hartz (keskustelu) 26. kesäkuuta 2019 kello 14.02 (EEST)
replies: text: Samaa mieltä. Kyseessä on kuitenkin historiallinen ilmiö eikä ole oikein tuomita satoja vuosia eläneitä ihmisiä modernin maailman (suhteellisen arbitraaristen) moraalien mukaan. Suomessa saa mennä naimisiin 18-vuotiaana mutta suojaikä on kuitenkin vain 16.

text: Artikkelissa mainitaan Honduras jonka suojaikäraja on 15-vuotta.

text: Historiallisia syitä "lapsiavioliitoille" on paljon, eivätkä ne yleensä edes olleet taloudellisia. Reparare (keskustelu) 28. maaliskuuta 2024 kello 20.25 (EET)
thread_title: Neutraalius
Keskustelu:Eteläamerikanketut

message: Ovatko nämä nimensä mukaisesti kettuja, eli pitäisikö nämä luokitella uuteen luokkaan Ketut ja vähän laajentaa sen määritelmää? Enkkuwikin Foxes-luokassa tämän artikkelin pääluokka "South American foxes‎" on alaluokkana. --Savir (keskustelu) 26. kesäkuuta 2019 kello 18.06 (EEST)
replies: text: Ei pitäisi laajentaa määritelmää. Ketut viittaa sukuun ketut. Onko edes suomessa sellaista yleistä 'fox'-tapaista sanaa, jolla viitattaiisin kaikkin "-kettuihin"? Yleensä 'kettu'-sana taitaa viitata suoraan meidän tuntemaan kettuumme. Korjasin tässä samalla noita wikidatalinkkejä. --PtG (keskustelu) 26. kesäkuuta 2019 kello 18.51 (EEST)
thread_title:  Ovatko nämä kettuja?
Keskustelu:Euroopan keskuspankki

message: Ehdotan lupaavaksi. Olisi sitten artikkeli lupaava jo, josko Liikanen tai Rehn valitaan tehtävään tässä näin. --Hartz (keskustelu) 27. kesäkuuta 2019 kello 08.29 (EEST)
replies: text: Peter Praetin kausi on loppunut kuukausi sitten. Korvaaja? --PtG (keskustelu) 28. kesäkuuta 2019 kello 19.19 (EEST)
replies: text: :Päivitetty. Suomenkielistä aikajanaa ei valitettavasti oltu vielä päivitetty, joten korvasin sen englanninkielisellä. Sen voi sitten korvata takaisin. --JoAlanen (keskustelu) 28. kesäkuuta 2019 kello 19.47 (EEST)
replies: text: ::Jes, hyvää työtä. Kannatan tietysti lupaavaksi. --PtG (keskustelu) 29. kesäkuuta 2019 kello 09.26 (EEST)

text: Ilman muuta kannatus lupaavaksi. Tästä ei ole hyväksikään enää hirvittävän pitkä matka. --Kissa21782 (keskustelu) 30. kesäkuuta 2019 kello 22.01 (EEST)
Ilmeisesti kannatusta. Arkistoin. J.K Nakkila (keskustelu) 3. heinäkuuta 2019 kello 07.41 (EEST) 
</div>
thread_title: Lupaava artikkeli -ehdotus
Keskustelu:Euroopan keskuspankin pääjohtaja

message: Ehdotan lupaavaksi. Olisi sitten artikkeli lupaava jo, josko Liikanen tai Rehn valitaan tehtävään tässä näin. --Hartz (keskustelu) 27. kesäkuuta 2019 kello 08.48 (EEST)
replies: text: Kai tämä menee. --PtG (keskustelu) 4. heinäkuuta 2019 kello 21.02 (EEST)

text: Kannatan ja merkitsen lupaavaksi. –Sullay (Keskustelkaamme siitä) 13. heinäkuuta 2019 kello 11.23 (EEST)
thread_title: Lupaava artikkeli -ehdotus
Keskustelu:Super Mario Maker 2

message: Ks. videopelilajityypit. Tasohyppely on pelimekaniikan lajityyppi, kenttäeditori on ohjelmistotyyppi: vaikka kenttäeditori on keskeisessä osassa se ei määrittele pelin pelattavutta (gameplay) eikä siten ole sen lajityyppi. Ipr1 (keskustelu) 28. kesäkuuta 2019 kello 18.29 (EEST)
thread_title:  Lajityyppit
Keskustelu:The Dudesons (televisiosarja)

message: The Dudesons saattaa olla sarjan alkuperäinen nimi, mutta Suomessa tätä esitettiin nimellä Duudsonit (lähteinä esim. sarjan logo, Elonet ja Telkku.com 20.2.2009). Vai muuttuiko esitysnimi Suomessa jossain vaiheessa The Dudesonsiksi? 85.76.132.253 28. kesäkuuta 2019 kello 20.29 (EEST)
thread_title:  Sarjan esitysnimi Suomessa
Keskustelu:M/S Finbo Cargo

message: Eikö kyseessä ole pikemminkin rahtilaiva (kuten Eckerö kirjoittaa tiedotteessaan) tai ro-ro (jota nimitystä käytetään Finnlinesin Saksan-laivoista)?  --Huhdanjo (keskustelu) 29. kesäkuuta 2019 kello 13.03 (EEST)
thread_title:  Autolautta, rahtialus vai ro-ro?
Keskustelu:Kylmäsavustus

message: Moi
Tyhmä kysyy:
Onnistuuko kymä savustus jos polttaa uunissa leppää ja johdattaa savun toimivan jääkaapin kautta toiseen jääkaappiin jossa savustettavat on ?
Kysyy Juha

message: Tarkoittaako tämä samaa kuin palvaus, vai onko niissä vivahde-eroja? Pitäisikö olla sisääntulevana uudelleenohjauksena? Etsin wikipediasta tietoa palvauksesta mutten löytänyt, mutta tämän löysin. -- Cimon Avaro 10. marraskuuta 2021 kello 10.52 (EET)
thread_title:  Onko sama?
Keskustelu:Elin Blom

message: Yleensä ottaen lakkautettuihin kuntiin on liitetty vain ennen lakkauttamista syntyneitä ihmisiä. Teerijärvi on kuitenkin liitetty Kruunupyyhyn yli 20 vuotta ennen kuin Blom on syntynyt, joten käsittääksen hänen syntymäpaikakseen tulisi nimetä Kruunupyy, ei Teerijärvi. Iivarius (keskustelu) 29. kesäkuuta 2019 kello 16.14 (EEST)

message: Yhdeksän vuotta sitten yhtyeen wikipedia-artikkeliin muotoiltu teksti, että yhtye olisi ollut tekemässä omaa levyä, ei minusta vaikuta kovin wikimerkittävältä informaatiolta. Jos tämä on tähdellinen tieto, niin tuntuisi luontevalta, että pikemminkin se vaatisi viitteen kuin se, että levyä ei ole ilmestynyt. Valitettavasti en itse tällaista viitettä löytänyt. Matthäus Gehägeberg (keskustelu) 6. heinäkuuta 2019 kello 21.41 (EEST)
replies: text: Ei tarvi, eikä missään annetussa lähteessä edes puhuta vuodesta 2009, joku nyt kirjoittaa omiaan. Stryn (keskustelu) 6. heinäkuuta 2019 kello 21.43 (EEST)
thread_title:  Tarvitseeko erikseen ilmoittaa, jos ei ole levyttänyt?